ΚΑΝΟΝΙΣΜΟΣ (ΕΟΚ) αριθ. 3454/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως του κανονισμού αριθ. 136/66/ΕΟΚ "περί δημιουργίας κοινής οργανώσεως αγοράς στον τομέα των λιπαρών ουσιών" και του κανονισμού (ΕΟΚ) αριθ. 516/77 "περί κοινής οργανώσεως αγοράς στον τομέα των μεταποιημένων προϊόντων με βάση οπωροκηπευτικά" ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, την πράξη προσχωρήσεως του 1979, και ιδίως το άρθρο 146, την πρόταση της Επιτροπής, Εκτιμώντας: ότι το άρθρο 21 της πράξεως προσθέτει στον κανονισμό αριθ. 136/66/ΕΟΚ(1), όπως τροποποιήθηκε τελευταία από τον κανονισμό (ΕΟΚ) αριθ. 1917/80(2), το άρθρο 42β που προβλέπει τη δυνατότητα λήψεως ειδικών μέτρων όσον αφορά τις νωπές και τις μεταποιημένες ελιές- ότι οι παρασκευασμένες και διατηρημένες ελιές δεν περιλαμβάνονται στο πεδίο εφαρμογής του κανονισμού αριθ. 136/66/ΕΟΚ- ότι πρέπει να συμπληρωθεί ο πίνακας των προϊόντων στα οποία εφαρμόζεται ο ανωτέρω κανονισμός και να τροποποιηθεί ανάλογα ο κανονισμός (ΕΟΚ) αριθ. 516/77(3), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Στο άρθρο 1 παράγραφος 2 του κανονισμού αριθ. 136/66/ΕΟΚ υπό δ) προστίθενται οι ακόλουθες δύο διακρίσεις: " ex 20.01 Γ Ελαίαι παρεσκευασμέναι ή διατετηρημέναι δι' όξους ή οξεικού οξέος, μετά ή άνευ άλατος, αρτυμάτων, μουστάρδας ή σακχάρεως ex 20.02 Ζ Ελαίαι παρεσκευασμέναι ή διατετηρημέναι άνευ όξους ή οξεικού οξέος " 2. Στο άρθρο 1 του κανονισμού (ΕΟΚ) αριθ. 516/77, το κείμενο των διακρίσεων 20.01 και 20.02 αντικαθίσταται από το ακόλουθο κείμενο: " ex 20.01 Λαχανικά, φυτά εδώδιμα και οπώραι,παρεσκευασμένα ή διατετηρημένα δι' όξους ή οξεικού οξέος, μετά ή άνευ άλατος, αρτυμάτων, μουστάρδας ή σακχάρεως, εκτός των ελαιών ex 20.02 Λαχανικά και φυτά εδώδιμα παρεσκευασμένα ή διατετηρημένα άνευ όξους ή οξεικού οξέως, εκτός των ελαιών " Άρθρο 2 Ο παρών κανονισμός αρχίζει να ισχύει την 1η Ιανουαρίου 1981. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος. Έγινε στις Βρυξέλλες, στις 22 Δεκεμβρίου 1980.

[Source: multi_eurlex | Tokens: 1934]